अभय चौटाला बोले- 700 KM चल चुका, दुष्यंत ने कहा था- 300 किमी भी नहीं चल सकते
हरियाणा में इनेलो की इन दिनों पदयात्रा चल रह है। इस पदयात्रा में अब तक इनेलो नेता अभय सिंह चौटाला 700 किलोमीटर की दूरी तय कर चुके हैं। अभय सिंह ने इतनी दूरी तय करते ही अपने दोनों भतीजों पर निशाना साधा।  
हरियाणा में इनेलो की इन दिनों पदयात्रा चल रह है। इस पदयात्रा में अब तक इनेलो नेता अभय सिंह चौटाला 700 किलोमीटर की दूरी तय कर चुके हैं। अभय सिंह ने इतनी दूरी तय करते ही अपने दोनों भतीजों पर निशाना साधा।
अभय ने कहा कि जो लोग कहते थे कि थे कि 300 किलोमीटर भी नहीं चलेगा, आज पूरे 700 किलोमीटर चल लिया हूं और पूरे 4200 किलोमीटर चलूंगा। सबको सड़क पर लाकर खड़ा करूंगा।
बता दें कि ऐलनाबाद के विधायक अभय चौटाला ने 24 फरवरी को पदयात्रा का पहला चरण मेवात के गांव श्रृंगार से शुरू किया था। इसका समापन कुरुक्षेत्र में होगा। इस दौरान 4200 किलोमीटर की दूरी तय ही जाएगी।
डिप्टी सीएम ने दी थी चुनौती
हरियाणा के डिप्टी सीएम दुष्यंत चौटाला ने इनेलो की पदयात्रा पर तंज कसते हुए कहा था कि यात्रा कौन सी आसान है। हिम्मत है तो तारीख तय करके चलना शुरू करें। अजय सिंह चौटाला ने 670 किलोमीटर की पदयात्रा की थी। अगर अभय सिंह अपने को सीरियस पॉलिटिशन समझते हैं तो आधी यात्रा करके दिखा दें।
6 अप्रैल को ताऊ की मनाई जाएगी पुण्यतिथि
इस बीच 6 अप्रैल को इनेलो पार्टी हर साल की तरह पूर्व उपप्रधानमंत्री ताऊ देवी लाल की पुण्यतिथि मनाएगी। इसलिए ‘‘परिवर्तन पदयात्रा आपके द्वार’’ को उस दिन विश्राम दिया जाएगा।
पूर्व मुख्यमंत्री एवं इनेलो सुप्रीमो चौधरी ओम प्रकाश चौटाला और इनेलो प्रधान महासचिव अभय सिंह चौटाला, प्रदेश अध्यक्ष नफे सिंह राठी समेत पार्टी के सभी वरिष्ठ नेता वीरवार 6 अप्रैल को दिल्ली स्थित संघर्ष स्थल पर पहुंचेंगे और स्वर्गीय देवी लाल की समाधि पर पुष्पांजलि अर्पित करेंगे।
इस दौरान सुबह 8 से 9 बजे तक ‘सर्व धर्म प्रार्थना सभा’ का भी आयोजन किया जाएगा। जिला मेवात, पलवल, फरीदाबाद, गुरूग्राम, रेवाड़ी, झज्जर, रोहतक, और सोनीपत के सभी पार्टी पदाधिकारी और कार्यकर्ता भी संघर्ष स्थल पर पहुंचेंगे और देवी लाल की समाधि पर पुष्पांजलि अर्पित करेंगे। साथ ही 6 अप्रैल को सभी जिलों में जहां देवी लाल की प्रतिमा स्थापित है वहां पर जाकर पुष्पांजलि अर्पित करेंगे और सर्व धर्म सभा का आयोजन करेंगे।